Shpëtimi i viktimave të maratonës së Bostonit
Kur viktimat u çuan me barrela në Qendrën Mjeksore Tufts, personeli mjeksor ishte gati për t’u dhënë atyre ndihmën e shpejtë
Në minutat e sotme të rubrikës së përjavshme Mjekësi dhe Shkencë do të ndalemi në efektshmërinë e spitaleve në qytetin verilindor të Bostonit, pas shpërthimeve në vijën e finishit në maratonën vjetore të këtij qyteti. Shpërthimet shkaktuan 3 të vrarë dhe më shumë se 170 të plagosur, por shumë analistë thonë se numri i viktimave mund të ishte shumë më i madh nëse shpërthimet do të kishin ndodhur në një qytet tjetër. Siç njofton korrespondetja e Zërit të Amerikës, Carolyn Presutti, spitalet shumë të mira të Bostonit dhe para planifikimi janë aspektet që bënë të mundur shpëtimin e shumë jetëve nga shpërthimet e së hënës. Kur viktimat u çuan me barrela në Departamentin e Emergjencave të Qendrës Mjeksore Tufts, ata përjetuan këtë pamje .... personeli mjeksor gati për t’u dhënë atyre ndihmën e shpejtë. Dr. Brien Barnewolt është drejtor i Departamentit të Emergjencave. Dhe kjo sepse Qendra Tufts është gati për maratonën e së hënës çdo vit. Madje kjo qendër është e famshme në gjithë botën. Ajo është e certifikuar të përballojë plagosjet më të rënda. Kjo qendër traumash ndodhet vetëm 2 minuta larg vendit të shpërthimeve. Në fakt, 6 spitale të njohura në gjithë botën, ku u kuruan viktimat e shpërthimeve, ndodhen brenda një rrezeje prej 3.5 kilometrash nga vija e finishit të Maratonës. Dhe kur bëhet fjalë për trauma, koha është faktori kryesor i shpëtimit të jetës. Ekziston edhe një arsye tjetër. Shumë spitale të Bostonit ofrojnë trajnime në raste traumash. Kjo është qendra e ekspertizës klinike dhe simulimeve në Fakultetin e Mjeksisë në Universitetin Tufts. Studentët e këtij fakulteti dhe ekipet e traumave të spitalit trejnohen këtu. Zëri i Amerikës është stacioni i parë televiziv që lejohet në këtë qendër që prej hapjes së saj para 4 vjetësh. Pacienti është një maniken i telekomanduar, që qan dhe picëron sytë. Ekipi mjeksor duhet ta diagnostikojë dhe ta kurojë këtë pacient. Kjo është një pasqyrë e dyfishtës, ku ekipi shikon çdo gjë, vetë puna e ekipit kontrollohet dhe pacienti bëhet të flasë. Dr. Horacio Hojman thotë se kjo mënyrë shton efikasitetin. Anëtarët e ekipit e dinë fare mirë se ku duhet të qëndrojnë, cili është hapi i tyre i ardhshëm dhe të gjithë këta faktorë ndihmojnë pacientin. Pikërisht siç ndodhi të hënën, kur i gjithë ky ekip punonte tek pavjoni i urgjencës. Programi i simulimit nuk përfshin një skenar të viktimës së plagosur nga një shpërthim bombe, por pas tragjedisë në vijën e finishit, kjo mund të shtohet.